
Štátnicové okruhy - Forenzná sociálna práca (Mgr.)

Tematické okruhy:

1. Forenzná sociálna práca vo výkone väzby (špecifiká väzby, dopady väzby na obvinenú osobu, základné rozdiely medzi výkonom väzby a výkonom trestu odňatia slobody v kontexte možností intervencií sociálneho pracovníka, kompetencie a povinnosti sociálneho pracovníka ZVJS pri zaobchádzaní s obvinenými osobami).

2. Forenzná sociálna práca vo výkone trestu odňatia slobody (špecifiká výkonu trestu odňatia slobody, dopady trestu odňatia slobody na odsúdenú osobu, kompetencie a povinnosti sociálneho pracovníka ZVJS pri zaobchádzaní s odsúdenými osobami, úloha sociálneho pracovníka v multidisciplinárnom tíme ZVJS).

3. Forenzná sociálna práca v sociálnej kuratele (charakteristika sociálneho kurátora pre plnoleté fyzické osoby, kompetencie, povinnosti a intervencie sociálneho kurátora pri práci s odsúdenými osobami vo výkone trestu odňatia slobody; kompetencie, povinnosti a intervencie sociálneho kurátora pri práci s osobami prepustenými z výkonu trestu odňatia slobody).

4. Forenzná sociálna práca v probácii a mediácii v trestnej justícii (charakteristika probačného a mediačného úradníka, kompetencie, povinnosti a intervencie probačného a mediačného úradníka pri práci s osobami, ktoré majú podmienečný odklad výkonu trestu odňatia slobody; kompetencie, povinnosti a intervencie probačného a mediačného úradníka pri práci s osobami, ktoré sú podmienečne prepustené z výkonu trestu odňatia slobody; špecifiká probačného dohľadu a ochranného dohľadu). 

5. Forenzná sociálna práca v postpenitenciárnej starostlivosti zabezpečovaná štátom (výhody a riziká povinnej postpenitenciárnej starostlivosti, kompetencie a intervencie sociálneho kurátora pri práci s osobami prepustenými z výkonu trestu odňatia slobody, kompetencie a intervencie probačného a mediačného úradníka pri práci s osobami prepustenými z výkonu trestu odňatia slobody).

6. Forenzná sociálna práca v postpenitenciárnej starostlivosti zabezpečovaná obcou a mimovládnymi organizáciami (výhody a riziká nepovinnej postpenitenciárnej starostlivosti, kompetencie a intervencie sociálneho pracovníka obce pri práci s osobami prepustenými z výkonu trestu odňatia slobody, kompetencie a intervencie sociálneho pracovníka MVO pri práci s osobami prepustenými z výkonu trestu odňatia slobody).

7. Aktuálne výzvy forenznej sociálnej práce – restoratívna justícia (charakteristika restoratívnej justície, restoratívne programy, možnosti sociálneho pracovníka pri práci s obeťami trestných činov v kontexte restoratívnych programov, možnosti sociálneho pracovníka pri práci s páchateľmi trestných činov v kontexte restoratívnych programov).

8. Aktuálne výzvy forenznej sociálnej práce - sociálne výcviky a resocializačné a výchovné programy pre odsúdené osoby (charakteristika resocializačných programov pre odsúdené osoby, kompetencie sociálneho pracovníka pri realizácii resocializačných programov, charakteristika súdom uloženej povinnosti „podrobiť sa programu sociálneho výcviku alebo inému výchovnému programu“). 

